EastCham Finland

EastCham Finland kauppakamariyhdistys ry on asiantuntija- ja edunvalvontaorganisaatio, joka tuottaa kansainvälistymispalveluita suomalaisille yrityksille Keski-Aasian ja Etelä-Kaukasian markkinoilla sekä Ukrainassa. EastCham neuvoo yrityksiä myös Venäjän talouspakotteisiin ja Venäjän markkinoilta poistumiseen liittyvissä kysymyksissä.

EastChamin toimintaan kuuluvat jäsentilaisuudet ja koulutukset, markkinatiedon tuottaminen sekä vienninedistämismatkojen järjestäminen kohdemarkkinoilla osana Team Finland -verkostoa. Osa palveluista on vain jäsenten käytettävissä ja osa avoimia kaikille yrityksille. 

EastCham Finlandin rahoitus koostuu omasta rahoituksesta, kuten jäsenmaksuista ja palvelumyynnistä, sekä Suomen työ- ja elinkeinoministeriön myöntämästä rahoituksesta. 

EastChamin kohdemarkkinoita ovat: 

 Armenia
 Azerbaidžan
 Georgia
 Kazakstan
 Ukraina
 Uzbekistan

Venäjä listasi kauppakamariyhdistyksen ei-toivottujen listalle syyskuussa 2023.

Historia
pienoiskuva|Suomalais-neuvostoliittolaisen kauppakamarin logo 1980-luvulla.
Suomalais-neuvostoliittolainen kauppakamari on perustettu 3. syyskuuta 1946. Yhdistys toimi vuosina 1946-1992 tällä nimellä. Siihen kuului yhdistyksen loppuvaiheessa 600 suomalaista yritystä ja järjestöä sekä neuvostoliittolaista ulkomaankauppayhtymää, tuotantolaitosta ja muuta organisaatiota. Päätoimipaikka oli Helsingissä ja edustustot Moskovassa ja Leningradissa. Neuvostoliiton romahduksen jälkeen nimensä muuttanut Suomalais-Venäläinen kauppakamari toimi vuosina 1992-2022.

Vuonna 2013 Suomalais-Venäläinen kauppakamari (SVKK), East Office ja Elinkeinoelämän keskusliiton Venäjä-toiminnot muodostivat Business Team for Russia -ryhmän, joka linkittyi valtiolliseen Team Finland -verkostoon. Esko Aho nimitettiin ryhmän puheenjohtajaksi ja Kai Mykkänen koordinaattoriksi.

SVKK:llä oli toimistot Moskovassa, Pietarissa ja Jekaterinburgissa. Toimistot suljettiin Venäjän hyökkäyssodan myötä vuoden 2023 aikana. 

Venäjän hyökkäys Ukrainaan helmikuussa 2022 johti laajoihin talouspakotteisiin ja ulkomaisten yritysten poistumiseen Venäjän markkinoilta. Venäjän-kaupan romahdus loi tarpeen etsiä suomalaisille yrityksille Venäjän korvaavia markkinoita. Jäsenkokous päätti syyskuussa 2022 yhdistyksen nimen ja sääntöjen muuttamisesta vastaamaan uutta toiminta-aluetta.

Puheenjohtajat ja toimitusjohtajat

Suomalais-neuvostoliittolaisen kauppakamarin puheenjohtajat
1946-1959 Kauppaneuvos Samuli Harima, Talous-Osakekauppa Oy
1959–1980 Vuorineuvos Paavo Honkajuuri, Rauma-Repola Oy 
1980–1986 Vuorineuvos Helge Haavisto, Rautaruukki Oy
...

Suomalais-neuvostoliittolaisen kauppakamarin pääsihteerit/toimitusjohtajat 
1947-1983 Konsuli Aimo Rikka
1983-1987 Matti Seppänen
1987- Hannu Eskelinen
 ...
Suomalais-Venäläisen kauppakamarin toimitusjohtajat

 1994-1998 Wladimir Ljapidevskij
 1998-2008 Mirja Azeem
 2008-2016 Mirja Tiri
 2016-2022 Jaana Rekolainen
Suomalais-Venäläisen kauppakamarin puheenjohtajat

 2012-2013 Ilpo Kokkila
 2013-2019 Esko Aho
 2019-2022 Ilkka Salonen

Eastcham Finland kauppakamariyhdistys ry:n toimitusjohtajat

 2022 - Jaana Rekolainen
 2026 - Henri Riihimäki

Eastcham Finland kauppakamariyhdistys ry:n puheenjohtajat

 2022-2023 Ilkka Salonen
 2023-2025 Mikael Pentikäinen
 2025- Petri Vuorio

 Lähteet 

 Aiheesta muualla 
 EastCham Finlandin verkkosivut

Luokka:Suomalaiset yrittäjäjärjestöt
Luokka:Kansainvälinen kauppa
Luokka:Elinkeinoelämän järjestöt